Diari Oficial de la Generalitat Valenciana


Sumari del DOGV 1319, del 06-06-1990 (1990/817685)

DECRET 80/1990, de 28 de maig, del Consell de la Generalitat Valenciana, pel qual s'estableixen ajudes a les explotacions agràries afectades per la persistència de les pluges caigudes durant el quart trimestre del 1989 i el gener del 1990.
-----------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/05/28/80/dof/vci/html**

### Dades del document

Número de DOGV
:   1319

Data del DOGV
:   06-06-1990

Secció del DOGV
:   DISPOSICIONS GENERALS

Número del document
:   1990/817685


Data del document
:   28-05-1990

Organisme emissor
:   Conselleria d'Agricultura, Ramaderia i Pesca

Tipus de document
:   Decret

Anàlisi jurídica

Decret 80/1990, de 28 de maig, del Consell de la Generalitat Valenciana, pel qual s'estableixen ajudes a les explotacions agràries afectades per la persistència de les pluges caigudes durant el quart trimestre del 1989 i el gener del 1990.  
La campanya agrícola 89/90 ha estat caracteritzada climatològicament per la presència de pluges que sobrepassen àmpliament els nivells considerats normals a gairebé tota la geografia de la Comunitat Valenciana.  
La persistència del fenomen, fins a límits que en alguns termes municipals han duplicat, i fins i tot triplicat, la precipitació mitjana anual, s'ha traduït en pèrdues de collites i possibles danys a l'arbratge que comporten crebants greus per a l?economia de les famílies les fonts d'ingressos de les quals provenen de les rendes agràries.  
La reiteració de fenòmens catastròfics que pateix l'agricultura de la Comunitat Valenciana durant els darrers anys i l?endeutament consegüent del sector aconsellen, així mateix, l?establiment de mesures que limiten tant com siga possible la dificultat d'amortitzar els diversos préstecs, i també facilitar les ajudes que permeten dur a terme les labors necessàries per a l?obtenció de la propera collita.  
Davant aquesta situació, el Consell de la Generalitat Valenciana, i mentre es consolida la política iniciada de suport a les assegurances agràries, ha decidit establir mesures de caràcter excepcional que pal·lien, tant com es puga, els greus efectes produïts. Mitjançant la Llei de la Generalitat Valenciana 3/1990, de 22 de maig, de Crèdit Extraordinari, s'habiliten els recursos necessaris, i aquest decret, desenvolupant-la, regula les ajudes als llauradors afectats.  
Per tot això, a proposta dels consellers d'economia i hisenda, i d'agricultura i pesca, prèvia deliberació del Consell de la Generalitat Valenciana, en sessió celebrada el dia 28 maig de 1990,  
DECRETE:  
Article 1º  
La Conselleria d?agricultura i Pesca concedirà subvencions als titulars d'explotacions agràries que haguessen resultat afectades greument per la persistència de les pluges caigudes durant el darrer trimestre del 1989 i el gener del 1990, en les condicions i límits establerts en aquest decret.  
Article 2º  
Per poder accedir a les ajudes, caldrà que els danys superen el 30% de la producció de la parcel·la, i també que el titular que té estiga al dia de les seues obligacions fiscals. A aquest efecte, es considerarà requisit la presentació del model «130» «Pagament fraccionat a compte de l?Impost sobre la Renda de les Persones Físiques» corresponent al darrer període de 1989.  
Article 3º  
Les ajudes previstes en aquest decret seran incompatibles amb qualsevulla altres que puguen dictar les diverses administracions per a la mateixa finalitat, i en particular, amb les indemnitzacions que puguen obtenir del Consorci de Compensació d?Assegurances.  
Article 4º  
L?import total de les ajudes financeres a concedir als agricultors afectats sumarà 1.600 milions de pessetes, sent d'aplicació en aquests crèdits el paràgraf segon de l'article primer de la Llei de la Generalitat Valenciana 3/1990, de 22 de maig, de Crèdit Extraordinari.  
Article 5º  
Les ajudes financeres a què es refereix l'article 4 consistiran en subvencions al tipus d'interès dels préstecs a concedir per les entitats financeres que signen els convenis de col·laboració corresponents amb la Generalitat Valenciana.  
Els préstecs tindran les característiques següents:  
1. Quantia màxima: 1.750.000 PTA.  
2. Termini màxim: amb caràcter general tres anys amb un de mancança i, per als agricultors a títol principal, cinc anys amb dos de mancança.  
3. Pagament d'interessos: semestral.  
4. Quotes anuals constants d'amortització fetes efectives per anys vençuts, el 31 de juliol del 1992 i del 1993 en els préstecs a tres anys i el 31 de juliol del 1993, del 1994 i del 1995 en els préstecs a cinc anys.  
5. La quantitat de crèdit a subvencionar es determinarà d'acord amb els següents barems per produccions:  
a) Cítrics:  
Navelina/Newhall, 400.000 PTA/ha  
Satsuma, 350.000 PTA/ha  
Grup de les clementines, 550.000 PTA/ha  
b) Hortalisses:  
Carxofa, 350.000 PTA/ha  
Tomata d'hivern, 1.000.000 PTA/ha  
Creïlla tardana, 325.000 PTA/ha  
Altres hortalisses, 300.000 PTA/ha  
c) Altres cultius:  
Cotó, 300.000 PTA/ha  
Oliverar, 120.000 PTA/ha  
Raïm de taula varietat Aledo embossada, 625.000 PTA/ha.  
Vivers i ornamentals, 750.000 PTA/ha.  
Amb caràcter excepcional podran admetre?s sol·licituds relatives a altres cítrics distints dels especificats adés, aplicant-los un mòdul de 350.000 PTA/ha.  
6. En qualsevol cas, una persona beneficiària només no podrà excedir, pel conjunt de conceptes acumulats i a tot l?àmbit de la Comunitat Valenciana, la quantitat d'1.750.000 PTA de préstec. Quan la persona beneficiària siga una persona jurídica, aquest límit pujarà fins a 3.500.000 PTA.  
Article 6é  
Per tal de donar prioritat als agricultors professionals, les ajudes s'aplicaran de la manera següent:  
- Agricultors a títol principal: subvenció de set punts d'interés en préstecs a cinc anys amb dos de mancança.  
- La resta de titulars d?explotacions agràries, subvenció de quatre punts d'interés en préstecs a tres anys amb un de mancança.  
Article 7é  
S'entendrà per agricultor o arrendatari a títol principal:  
a) Qualsevol persona física la renda de la qual, procedent de l?explotació agrària, siga igual o superior al 50% de la renda total.  
b) A zones desfavorides, els qui sent titulars d'una explotació agrària obtinguen almenys un 50% de la renda global a partir d'activitats agrícoles, forestals, turístiques, artesanals o d'activitats relacionades amb la conservació de l?espai natural, exercides en el medi rural.  
A aquest efecte, no es comptabilitzarà l'aportació del cònjuge i/o dels filis dedicats a activitats no agràries.  
c) Qualsevol persona jurídica que segons els estatuts propis tinga com a finalitat predominant l?explotació agrària, sempre que més del 50% dels socis siguen agricultors a títol principal, d'acord amb el que assenyala en els punts anteriors.  
Article 8é  
A la sol·licitud d'ajuda caldrà adjuntar una declaració jurada en la qual se certifique la propietat o l'arrendament sobre els béns rústics afectats pels danys.  
Així mateix, caldrà la presentació dels següents documents:  
Agricultors a títol principal:  
a) Treballadors en actiu inclosos dins el Règim Especial Agrari: cartilla del règim esmentat, vigent al 31 de desembre del 1989, i l'última declaració de l?Impost sobre la Renda de les Persones Físiques.  
b) Autònoms de l'agricultura: l'última declaració de l?Impost sobre la Renda de les Persones Físiques.  
La resta de titulars d'explotacions agràries:  
Ultimes declaracions dels Impostos sobre la Renda de les persones Físiques i sobre el Patrimoni.  
Article 9é  
Els afectats, tant persones físiques com jurídiques, que quan siga publicat aquest decret fossen titulars de préstecs en vigor subvencionats per la Generalitat Valenciana amb motiu de catàstrofes meteorològiques anteriors, podran obtenir un, quantitat suplementària de préstec, que es destinarà a cancel·lar o amortitzar les operacions.  
El càlcul d'aquesta ajuda suplementària es realitzarà aplicant el coeficient 1,75 als mòduls de l'article 5, elevant en aquesta proporció la quantitat de préstec a concedir amb el límit del saldo viu dels préstecs concedits anteriorment. En aquest cas, el límit màxim per titular serà pujat fins a 3.000.000 PTA per a persones físiques i fins a 6.000.000 PTA per a persones jurídiques.  
Article 10  
Les sol·licituds per obtenir aquestes ajudes es presentaran a les Agències d'Extensió Agrària i Serveis Territorials de la Conselleria d?agricultura i Pesca, fins el 30 de juny de 1990. Aquestes unitats facilitaran els impresos editats a l?efecte.  
Article 11  
A fi d'assegurar que les ajudes públiques a concedir s'ajusten a l?objectiu de minorar els efectes negatius sobre els agricultors, es crea la Comissió d?Ajudes,- la qual serà integrada per representants de la Conselleria d?agricultura i Pesca i de les organitzacions professionals agràries.  
DISPOSICIONS FINALS:  
Primera  
Facultar la Conselleria d?agricultura i Pesca per al desenvolupament dels apartats de la Llei de la Generalitat Valenciana 3/1990, de 22 de maig, de crèdit extraordinari, corresponents a ajudes per a la reposició de plançons i ajudes a les cooperatives per pal·liar la plaga de l?ull de gall (Cycloconium oleaginum).  
Segona  
Facultar les Conselleries d?agricultura i Pesca i d'Economia i Hisenda perquè en l?àmbit de les competències que tenen desenvolupen aquest decret i signen un conveni amb les entitats financeres en què s'especifiquen les condicions dels préstecs a concedir per aquestes entitats.  
Tercera  
Aquest decret entrarà en vigor el mateix dia que es publique al Diari Oficial de la Generalitat Valenciana.  
València, 28 de maig de 1990.  
El President de la Generalitat Valenciana,   
JOAN LERMA I BLASCO  
El Conseller d?Agricultura i Pesca,   
LLUIS FONT DE MORA I MONTESINOS  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI